ԲԱՑ ՏԵՆԴԵՐԻ ՄԱՍՆԱԿՑԻ ՀՐԱՀԱՆԳ

1 տարի ժամկետով «ԱրմենՏել» ՓԲԸ կարիքների համար պղնձյա մալուխների մատակարարի ընտրության ARM-T 020/15 Բաց Տենդեր

**ք. Երևան, 2015**

## 1. Տենդերի առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու 1 տարի ժամկետով «ԱրմենՏել» ՓԲԸ կարիքների համար պղնձյա մալուխների (այսուհետ՝ Նյութեր) մատակարարի ընտրության ARM-T 020/15 Բաց տենդերին (այսուհետ՝ Տենդեր):

Մալուխներին ներկայացվող տեխնիկական պահանջները բերված են **Հավելված 1**-ում:

Տենդերի շրջանակներում գնման ենթադրվող ծավալն ու Նյութերի մասնագրերը ներկայացված են Կոմերցիոն առաջարկում (**Հավելված 2**):

Ներկայացված գնումների ծավալը չի նախատեսում պատվիրատուի պարտականություն գնելու հենց այդ քանակի ապրանքներ:

Տենդերի անցկացման արդյունքում Պատվիրատուն կընտրի 1 հաղթող և 1 պահուստային մատակարարի առաջարկի յուրաքանչյուր տողի համար:

Միևնույն մասնակիցը կարող է հաղթող ճանաչվել ինչպես մեկ տողով, այնպես էլ մի քանի տողերով միաժամանակ:

Տենդերի հաղթողների հետ կարող են կնքվել շրջանակային պայմանագրեր **Հավելված 3**-ում բերված ձևով:

## 2. Տենդերի անցկացման կարգը

## Տենդերի անցկացման հետ կապված հարցերով Պատվիրատուի կոնտակտային անձ՝

* **Ազգանուն Անուն՝** Գևորգյան Մերի
* **Պաշտոն՝** Գնումներիև պայմանագրերի մոնիտորինգիբաժնի ավագ մասնագետ
* **Հասցե՝** ք. Երևան, Ազատության 24/1
* **Էլեկտրոնային փոստ՝** [MerGevorgyan@beeline.am](mailto:MerGevorgyan@beeline.am)
* **Հեռախոս՝** (+374) 99 44 06 16

Տենդերն անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում.**

* Պատվիրատուն հրապարակում է Տենդերի Մասնակցի Հրահանգը (այսուհետ՝ ՏՄՀ) [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ՏՄՀ հետ, որից հետո պատրաստում է առաջարկ և այն ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Կոմերցիոն առաջարկ (ձևը ներկայացված է **Հավելված 2**-ում և փոփոխման ենթակա չէ),
2. Որակավորման պահանջներին համապատասխանության հայտարարագիր (ձևը ներկայացված է **Հավելված 4**-ում և փոփոխման ենթակա չէ);
3. Մասնակցի քարտ (ներկայացվում է միայն ՀՀ ռեզիդենտների կողմից, ձևը բերված է **Հավելված 5**-ում և փոփոխման ենթակա չէ):
4. Գաղտնի տեղեկատվության չհրապարակման մասին հայտարարագիր

(NDA, ձևը ներկայացված է **Հավելված 6**-ում և փոփոխման ենթակա չէ);

1. Շահագրգռվածության բացակայության մասին նամակ (ձևը ներկայացված է **Հավելված 7**-ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չեն համապատասխանում ՏՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակցի Կոմերցիոն առաջարկը կարող է ներառել Նյութերի ինչպես մեկ այնպես էլ մի քանի տող միաժամանակ։
* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով, DDP (Incoterms 2010) Պատվիրատուի պահեստ մատակարարման պայմաններով:
* Հայաստանի Հանրապետության ռեզիդենտ չհանդիսացող Մասնակիցները ներկայացնում են կոմերցիոն առաջարկը ԱՄՆ դոլարով կամ այլ արտարժույթով DAP (Incoterms 2010) Երևան մատակարարման պայմաններով: Գները պետք է ներառեն պիտակավորման, փոխադրման և ապահովագրության ծախսերը և չպետք է ներառեն մաքսային տուրքերը և հավաքագրումները, ինչպես նաև ԱԱՀ:
* Առաջարկները մատակարարման տարբեր պայմանների հետ համեմատելիս Պատվիրատուն հաշվի կառնի DAP պայմաններով առաջարկվող Նյութերի մաքսազերծման սեփական ծախսերը:
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել ԱՀ անցկացման արդյունքներով կնքված պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում, նույնիսկ տարադրամի էական տատանումների դեպքում:
* Պատվիրատուն առաջարկում է Մասնակցին վճարման հետևյալ պայմանները՝
  + հետվճար հանձնման-ընդունման ակտի ստորագրման պահից 60 օրացուցային օր հետո,
  + հետվճար հանձնման-ընդունման ակտի ստորագրման պահից 90 օրացուցային օր հետո,
  + հետվճար հանձնման-ընդունման ակտի ստորագրման պահից 180 օրացուցային օր հետո,
* Վճարման տարբեր պայմաններով կոմերցիոն առաջարկների համեմատումը կիրականացվի՝ հաշվի առնելով Պատվիրատուի ազատ շրջանառու միջոցների եկամտաբերությունը:
* Տենդերի ավարտից հետո Հաղթողնը և Պատվիրատուն կարող են համաձայնության գալ վճարման ժամկետի կրճատման դիմաց մատակարարվող ապրանքի արժեքի իջեցման մասին, ինչը, սակայն, չի նախատեսում պատվիրատուի պարտականություն ընդունել Հաղթողի՝ վճարման ժամկետի կրճատման դիմաց մատակարարվող ապրանքի արժեքի իջեցման առաջարկը:
* Կոմերցիոն առաջարկի գործողության ժամկետը պետք է ուժի մեջ լինի կոմերցիոն առաջարկների ստացման վերջնաժամկետից ոչ պակաս քան 1 տարվա ընթացքում։

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՏՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ`**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը.

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx):
2. Որակավորման պահանջներին մասնակցի առաջարկի համապատասխանության մասին հայտարարագիր՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Մասնակցի քարտ՝ ֆայլը PDF ձևաչափով (ֆայլի անունը Հարցաթերթիկ.pdf):
4. Գաղտնի տեղեկատվության չհրապարակման մասին հայտարարագիր համապատասխան հավելվածներով՝ փաստաթղթի սկան արված պատճենը PDF ձևաչափով, (ֆայլի անունը NDA.pdf);
5. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Անշահագրգռվածություն.pdf),

* Փաստաթղթերի սկան արված պատճեններին ներկայացվող պահանջներ`
  + Փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + Սկան արված պատճենի հստակությունը պետք է ապահովի փաստաթղթի ընթերցանելիությունը;
  + Կոմերցիոն առաջարկի Որակավորման պահանջներին մասնակցի առաջարկի համապատասխանության հայտարարագրի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում
* Մասնակիցը համախմբում է հետևյալ ֆայլերը.
  + ԿԱ.pdf,
  + ԿԱ. xls,
  + Համապատասխանության մասին հայտարարագիր.pdf համապատասխան հավելվածների սկան արված պատճեններով,
  + Քարտ.pdf
  + NDA.pdf
  + Անշահագրգռվածություն.pdf

RAR ձևաչափի **մեկ** արխիվում (ֆայլի անունը «*Մասնակցի անունը* – Պղնձյա մալուխներ»):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՏՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

Մասնակիցը տրամադրում է էլեկտրոնային առաջարկը **Հավելված 8**-ով նախատեսված կարգով (Էլեկտրոնային առաջարկների տրամադրման կարգ) **19.11.2015թ.** ժամը **15:00 (տեղական ժամանակով)** ոչ ուշ ժամկետում:

Առաջարկների բացումը տեղի կունենա **19.11.2015** ժամը **15:00** Ազատության 24/1 հասցեով: Բացման գործընթացին մասնակցել ցանկացող մասնակիցները պետք է տեղեկատվություն տրամադրեն իրենց ներկայացուցչի ԱԱՀ մասին մինչև **18.11.2015թ.** ժամը **18:00** ժամկետում: Տեղեկատվությունն անհրաժեշտ է ուղարկել [MerGevorgyan@beline.am](mailto:MerGevorgyan@beline.am) հասցեով մինչև նշված ժամկետը: Բացման օրը մասնակցի ներկայացուցիչը պետք է իր մոտ ունենա անձը հաստատող փաստաթուղթ:

**Լրացված տվյալներով հարցաթերթիկն ուղարկելուց հետո մեկ աշխատանքային օրվա ընթացքում նշված էլեկտրոնային փոստի հասցեին ծածկանուն և գաղտնաբառ չստանալու դեպքում Մասնակիցը կարող է դիմել Գնումների և պայմանագրերի վերահսկման բաժնի պետ Լուսինե Մելիքյանին:**

**Էլեկտրոնային փոստ՝** [**LuMelikyan@beeline.am**](mailto:LuMelikyan@beeline.am)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՏՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ՏՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* Տենդերի տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **16.11.2015 18:00** (**տեղական ժամանակով**):
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **17.11.2015 18:00** (**տեղական ժամանակով**):
* **19.11.2015 15:00** (**տեղական ժամանակով**) Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ՏՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ՏՄՀ 2 բաժնում նշված կոնտակտային անձից պարզաբանում խնդրել:
* Ներկայացնելով առաջարկ՝ Տենդերի մասնակցիները տալիս են իրենց համաձայնությունը ընկերությունների ֆինանսական կայունության ստուգման և «ԱրմենՏել» ՓԲԸ մատակարարի ընտրության ընթացակարգում նշված չափանիշների համաձայն իրենց կողմից պարտավորությունների չկատարման ռիսկերի գնահատման վերաբերյալ:

**2.2. Փուլ 2՝ Մասնակիցների որակավորումը և կարճ ցուցակի ձևավորումը ժ**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ՏՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել **Հավելվածի 3**-ի ձևով առանց որևէ փոփոխությունների:
3. Մասնակցի կողմից առաջարկված Նյութերը լիովին համապատասխանում են Տեխնիկական պահանջներին (գնահատումն իրականացվում է տրամադրված փաստաթղթերի ուսումնասիրության միջոցով),
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
5. Մասնակիցը չունի ժամկետանց պարտքեր երրորդ անձանց առջև:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Տենդերի հաջորդ փուլերին այն Մասնակցին, որի առաջարկը չի համապատասխանում ՏՄՀ 2.2 բաժնում թվարկված որակավորման պահանջներից գոնե մեկին:

* Մասնակիցներն արտացոլում են իրենց առաջարկների համապատասխանությունը Համապատասխանության մասին հայտարարագրում առկա որակավորման պահանջներին (**Հավելված 4**):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Տենդերի հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Տենդերում:
* Տենդերի անցկացման ընթացքում որակզրկված մասնակիցները չեն թույլատրվի մասնակցել Տենդերի հաջորդ փուլերին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ՏՄՀ 2.2 բաժնում թվարկված որակավորման պահանջներին:
* Փուլը կանցկացվի յուրաքանչյուր տողի համար առանձին էլեկտրոնային աճուրդի ձևաչափով: Յուրաքանչյուր տողի համար աճուրդի դրույքաչափ կսահմանվի միավոր Նյութի արժեքը:
* Էլեկտրոնային աճուրդ մուտք գործելու համար Պատվիրատուն իրավունք է վերապահում սահմանելու առաջարկի շեմային արժեքը (շեմային դրույքաչափը):
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի), Պատվիրատուն կարող է անցկացնել կրկնակի էլեկտրոնային աճուրդ այլ պարամետրերով կամ օգտագործել բարելավված առաջարկների հարցման այլ ձևաչափ:
* **2.4. Փուլ 4՝ Հաղթողի ընտրությունը և հայտարարումը**
* Մասնակիցը հաստատում է աճուրդի իր վերջնական դրույքաչափը՝ ուղարկելով Պատվիրատուին վերջնական կոմերցիոն առաջարկի սկան արված պատճենը:
* Պատվիրատուն դասակարգում է փուլի արդյունքներով ստացված վերջնական առաջարկները ըստ «միավորի նվազագույն արժեք» չափանիշի:
* Յուրաքանչյուր տողով հաղթող կճանաչվի այն Մասնակիցը, որի վերջնական առաջարկին Պատվիրատուն կշնորհի Դաս 1:
* Յուրաքանչյուր տողով պահուստային մատակարար կընտրվ այն Մասնակիցը, որի վերջնական Պատվիրատուն կշնորհի Դաս 2:
* Մասնակիցը կարող է հաղթող ճանաչվել 1 կամ մի քանի տողերով միաժամանակ:
* Տենդերի հաղթողների հետ կարող են կնքվել պայմանագրեր **Հավելված 3-ում** առաջարկված ձևով:
* Պահուստային մատակարարը կարող է ներգրավվել Տենդերի առարկային առնչվող ապրանքների մատակարարման հաղթողի որակազրկման կամ հաղթողի՝ պարտականությունների կատարումից խուսափելու դեպքում:
* Կարճ ցուցակում հայտնված, բայց Տենդերի հաղթողների ցուցակում չընդգրկված բոլոր Մասնակիցները էլեկտրոնային փոստով կտեղեկացվեն այդպիսի որոշման պատճառների մասին ԱՀ այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն տենդերի այլ ձևական պահանջները:
* Պատվիրատուն կարող է տենդերը ճանաչել չկայացած, եթե.

1. Չի ստացվել ոչ մի առաջարկ կամ ստացվել է միայն մեկ առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ստացված առաջարկներից միայն մեկն է համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. *Մասնակիցը չի հաստատում աճուրդում իր վերջնական դրույքաչափը Պատվիրատուին իր վերջնական դրույքաչափի համաձայն ստորագրված և կնիքով հաստատված բարելավված առաջարկի սկան արված պատճենը տրամադրելու միջոցով:*
3. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլէկտրոնային աճոըրդի կամ բարելավված առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից*:
* *Բանակցությունների կամ բարելավված առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի պայմանների կամ ձեռքբերման պատվերի չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, մատակարարման ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Տենդերային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

1. Էական տեղեկատվության հրապարակում (NDA պայմանների խախտում:)

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* Տենդերի հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:
* Պատվիրատուի հաճախորդներ հանդիսացող մասնակիցները, ինչպես նաև այն մասնակիցները, որոնք համաձայն են դառնալ Պատվիրատուի բաժանորդներ, այլ հավասար պայմանների դեպքում կունենան առավելություն:

**6. Հավելվածներ**

|  |  |  |
| --- | --- | --- |
| **Հավելված 1՝** Տեխնիկական առաջադրանք | |  |
| **Հավելված 2՝** Կոմերցիոն առաջարկ (ձևանմուշ) | |  |
| **Հավելված 3՝** Պայմանագիր (ձևանմուշ) | ՀՀ ռեզիդենտ հանդիսացող մասնակիցներին |  |
|  | ՀՀ ռեզիդենտ չհանդիսացող մասնակիցներին |  |
| **Հավելված 4՝** Որակավորման պահանջներին համապատասխանության մասին հայտարարագիր(ձևանմուշ) | |  |
| **Հավելված 5՝** Մասնակցի քարտ (ձևանմուշ) | |  |
| **Հավելված 6՝** NDA | |  |
| **Հավելված 7՝** Շահագրգռվածության բացակայության մասին նամակ(ձևանմուշ) | |  |
| **Հավելված 8՝** Էլեկտրոնային առաջարկների ներկայացման հրահանգ | |  |